ایشر سنگھ ایشر

ایشر سنگھ 'ایشر' (1892–1966) بیسویں صدی کے پنجابی ادب کے بڑےشاعراور  مزاح کا ایک بڑا نام تھے۔ پنجابی ادب میں انہیں شہنشاہ مزاح بھی کہا گیا انہوں نے مزاحیہ شاعری کے ساتھ ساتھ انقلابی شاعری بھی کی۔ انہوں نے اپنی شاعری کے ذریعے معاشرے میں موجود مذہبی ، سماجی اور سیاسی برائیوں کی اصلاح کی کوشش کی۔

زندگی 
ایشر سنگھ  ایشر 12 دسمبر 1892 کو پوٹھوہار کے علاقے میں، کنیاٹی، ضلع راولپنڈی، (پنجاب، برطانوی راج) (موجودہ پاکستان) میں پیدا ہوئے۔ آپ کے والد کا نام س. ڈھیرا سنگھ تھا۔ آپ کے والد  ساہوکار تھے۔ ایشر سنگھ  شروع سے ہی شاعری کی طرف رجحان رکھتے تھے۔ ان کا پہلا شعری مجموعہ نورنگیا عالم، میٹرک کرنے سے پہلے ہی 13 سال کی عمر میں ان کے اسکول کے ہیڈماسٹر نے شائع کروا دیا تھا۔ پھر وہ خالصہ کالج امرتسر میں داخل ہو گئے اور وہاں اسٹیج پر مذہبی شاعری پڑھتے پڑھتے سٹیج کے شاعر ہوگئے۔ گریجویشن کے بعد  1915 میں وہ محکمہ ڈاک خانہ جات  میں ملازم ہوگئے اور اسی دوران ان کی شادی ہوگئی۔ ایشر سنگھ ایشر نے  1915 سے لے کر 1953 تکّ لگ بھگ 38 سال ڈاکخانے میں نوکری کی۔ 

ایشر سنگھ نے اپنا قلمی سفر  ‘ایشر’ نام سے شروع کیا تھا۔  1930 میں ایشر سنگھ ایشر نے ایک دلچسپ اور انوکھا افسانوی کردار  ‘بھائیا’ کے نام سے تخلیق کیا جو اتنا زیادہ  مقبول و مشہور ہوا کہ وہ ‘ایشر سنگھ ایشر ‘بھائیا’ کہلانے لگے اور  لفظ ‘بھائیا’ ان کے نام کے ساتھ ایسا جڑا کہ اس کا مستقل حصہ بن گیا۔ انہوں نے اپنے اس کردار  بھائیا کو زندگی کی مختلف حقیقتوں ، تلخیوں اور سماجی رویوں کے اظہار کے لیے اسے مزید ذیلی کردار عطا کیے اور اپنی کتابوں کے نام ان ہی کرداروں پر رکھے لیکن مرکزی کردار بھائیا ہی رہا۔

وفات 
ایشر سنگھ ایشر 15 جنوری 1966 ء کو اس جہان فانی سے کوچ کر گئے۔

مزاحیہ شاعری کے مجموعے
دھرمی بھائیا (1944)
رنگیلا بھائیا (1951)
نواں بھائیا (1955)
نرالا بھائیا (1955)
بھائیا تلک گیا (1958)
گرمکھ بھائیا (1962)
بھائیا وید روگیاں دا (1962) 
مستانہ بھائیا (1963)
پریمی بھائیا (1964)
ہسمکھ بھائیا (1964)

حوالہ جات 

پنجابی زبان کے شعرا
1892ء کی پیدائشیں
1966ء کی وفیات